থিম পুজো প্রসঙ্গে গৌতমবাবু জানালেন, “আমাদের পুজোর ইতিহাস এত গৌরবের যে সেই ঐতিহ্যের ধারাবাহিকতাকে অস্বীকার করার কথা কখনো চিন্তাতেও আসেনি। তাই থিম নিয়ে কোনওরকম চিন্তাভাবনা কোনওদিনই করিনি আমরা। পরবর্তী প্রজন্ম এই ধারাকে বয়ে নিয়ে যাবে কিনা তা সময় বলবে, তবে এ পুজো তো শুধুমাত্র কর্মকর্তা বা সদস্যদের পুজো নয়, এ হলো সমস্ত বাগবাজারের পুজো। তাই যা কিছু করা হয় সকলের মত নিয়েই করা হয়।”